Widows

***Widows*** er en thriller-film fra 2018 regissert av Steve McQueen, etter et manus fra Gillian Flynn og McQueen. Filmen følger fire kvinner fra Chicago som forsøker å stjele fem millioner dollar fra en kjent lokal politiker. Hovedrollene spilles av Viola Davis, Michelle Rodriguez og Elizabeth Debick. Filmen hadde verdenspremiere under Toronto internasjonale filmfestival den 8. september 2018.

## Handling
I Chicago blir flukt-bilen til Harry Rawlings og hans kriminelle gjeng sprengt i luften etter å ha stjålet 2 000 000 dollar fra den kriminelle Jamal Manning. Jamal truer deretter Veronica, Harrys enke, og krever kompensasjon for tyveriet. Han trenger disse pengene for å finansiere valg-kampanjen hans for å bli innsatt som ordfører. Han stiller mot Jack Mulligan, den neste i rekken av en dynastisk familie som har hatt denne stillingen i flere tiår. Mulligan er egentlig ikke interessert i politikk, men tjener gjerne penger på det. Veronica får en nøkkel til en bankboks av Bash, Harrys lojale sjåfør, som inneholder Harrys notatbok med en detaljert plan for å stjele fem millioner dollar fra Mulligans hjem.

Veronica blir rådet til å selge notatboken til Jamals folk, men bestemmer seg for å  gjennomføre planen selv. Hun rekrutterer snart to av de andre enkene fra Harrys gjeng, Alice og Linda. Alice har mistet levebrødet sitt, og trenger pengene. Linda har mistet butikken sin, og mannen hennes hadde i all hemmelighet hadde gamblet bort penger som egentlig skulle gått til å betale husleie. Den fjerde enken, Amanda, ønsker ikke å slå seg sammen med dem, og Veronica oppdager at hun har en 4 måneder gammel baby. Alice skaffer seg våpen og en fluktbil, samtidig som Linda tyder Harrys tegninger. Jamals bror og nestkommanderende Jatemme angriper flere vitner og dreper Bash samtidig som han leter etter Harrys notatbok. Til slutt utpresser Alice en eiendomssjef, for å identifisere det hemmelig rommet i Mulligan-familiens herskapshus - som også fungerer som Jack Mulligans hovedkvarter under valgkampen hans. Linda rekrutterer Belle, barnevakten hennes, til å være gruppens sjåfør.

Men senere blir det avslørt at Harry hadde svindlet mannskapet sitt, ved bevisst å ødelegge fluktbilen deres. Veronica utpresser administrerende direktør i Mulligan sitt sikkerhetsselskap, ved å bruke kompromitterende fotografier av ham som hun fant i Harrys notatbok. Ranet begynner med at Belle skaper en forstyrrelse lenger nedi gaten, for å fjerne sikkerhetsvaktene utenfor eiendommen. Veronica, Linda og Alice finner pengeskapet, og får tak i pengene. Men Tom Mulligan dukker opp fra soverommet sitt, Alice blir skutt, men Linda dreper ham. Kvinnene slipper unna, men Jatemme dukker opp og flykter i varebilen deres med alle pengene. Under bil-jakten får de ham til å krasje og dreper ham. De får tak i pengene, og får deretter Alice til sykehus.

Veronica vender alene tilbake til gjemmestedet deres, hvor Harry dukker for å stjele pengene. Harry påstår at etter at sønnen deres døde og påfølgende problemene i ekteskapet deres, ønsket han å begynne en ny tilværelse sammen med Amanda og barnet deres. Mulligan vinner stillingen som ordfører på grunn av en sympati-stemmene etter drapet på faren hans. Linda får tilbake butikken sin, Alice starter sin egen virksomhet, og Belle flytter. Veronica donerer en større sum for å gjenoppbygge et bibliotek ved skolen, under forutsetning av at biblioteket blir oppkalt etter sønnen hennes Marcus som hadde dødd flere år tidligere.

## Skuespillere
* Viola Davis som Veronica Rawlings. Enke etter Harry
* Michelle Rodriguez som Linda. Hun eier en klesbutikk, og er enken etter Carlos
* Elizabeth Debicki som Alice. Enken til Florek
* Cynthia Erivo som Belle, som ofte sitter barnevakt for Lindas barn, og samarbeider med Veronicas gjeng
* Colin Farrell som Jack Mulligan. En politiker som blir involvert i Veronicas planer
* Brian Tyree Henry som Jamal Manning. En politiker og kriminell
* Daniel Kaluuya som Jatemme Manning, broren til Jamal.
* Jacki Weaver som Agnieska, moren til Alice
* Carrie Coon som Amanda, Jimmys enke.
* Robert Duvall som Tom Mulligan, Jacks far
* Liam Neeson som Harry Rawlings. En bank-raner, og Veronicas ektemann
* Jon Bernthal som Florek. Et medlem av Harrys gjeng, og Alice sin ektemann
* Manuel Garcia-Rulfo som Carlos. Et medlem av Harrys gjeng, og Lindas ektemann
* Garret Dillahunt som Bash Babiak, sjåføren til Harry og Veronica
* Lukas Haas som David. En eiendomsutvikler, som Alice utvikler et seksuelt forhold til
* Matt Walsh som Ken, en administrerende direktør
* Kevin J. O'Connor som Bobby Welsh. Ansatt ved en bowling-hall som tidligere var involvert med Harry
* Jon Michael Hill som pastor Wheeler
* Coburn Goss som Jimmy Nunn

## Referanser


## Eksterne lenker
*